en de su cy en cy en cy cy es eo nb en en en oc cy cy nl cy cy cy cy cy cy cy cy cy cy es en en cy cy cy cy cy cy cy cy cy fr cy cy cy en es cy de en es cy en cy es eo nb en en en oc cy cy en oc cy et en cy
Play Wales | Chwarae Cymru
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Mynd i’r afael â ‘newyn gwyliau’ yng nghynlluniau chwarae Sir y Fflint
Mae menter newydd i ddarparu prydau am ddim i gynlluniau chwarae ar draws Sir y Fflint yn anelu i atal plant rhag mynd yn newynog yn ystod gwyliau'r haf.
Darparodd Cyngor Sir y Fflint, sy’n gweithio mewn partneriaeth â Bwrdd Iechyd Prifysgol Betsi Cadwaladr, Cymdeithas Tai Clwyd Alyn a Travis Perkins Managed Services, 3400 o brydau am ddim i gynlluniau chwarae yn ystod wythnos gyntaf gwyliau'r haf.
Dywed llefarydd dros y menter:
‘Mae plant yn llwgu oherwydd all eu rhieni ddim fforddio bwyd. Mae'n ddatganiad syfrdanol i'w wneud, ond mae yna deuluoedd yn Sir y Fflint sydd mewn tlodi bwyd, yn methu â fforddio, neu gael mynediad at, bwyd i gael deiet iach.
Er mwyn helpu i fynd i'r afael â'r sefyllfa annerbyniol yma, mae Cyngor Sir y Fflint a'i bartneriaid wedi ymuno â “Can Cook" i lansio'r rhaglen uchelgeisiol “Share your Lunch” gan ddarparu dros 18,700 o brydau am ddim – hyd at 625 o brydau bwyd bob dydd – dros chwe wythnos yr haf i 20 o gynlluniau chwarae ledled Sir y Fflint.’
Mewn ymateb i’r menter, mae Marianne Mannello, Cyfarwyddwraig Chwarae Cymru yn dweud:
‘Mae bwyd a chwarae’n allweddol bwysig i iechyd, twf a lles plant. Mae gan blant iach sy’n cael digon o fwyd a maeth yr adnoddau i ymateb yn frwdfrydig ac yn llawn diddordeb i gyfleoedd chwarae a phrofiadau newydd, cyfoethog.
Mae Chwarae Cymru’n croesawu ymrwymiad timau chwarae a’u partneriaid ledled Cymru i sicrhau bod bwyd ar gael i blant sy’n mynychu cynlluniau chwarae dros y gwyliau. Mae’r mwyafrif o’r rhain ar gael yn rhad ac am ddim yn y lleoliad, wedi eu lleoli yn yng nghymdogaethau’r plant ac maent yn apelio i deuluoedd gan nad oes system atgyfeirio ffurfiol.
Rydym yn gwybod bod pob agwedd o fywyd plentyn yn cael ei ddylanwadu gan ei ysfa i chwarae, a bod y math o chwarae hunangyfeiredig, hunanbenodedig a gynigir gan ddarpariaeth chwarae o safon dros y gwyliau yn cynyddu cyfleoedd plant i gynyddu eu gwytnwch personol.
Mae chwarae’n elfen ganolog o fywyd plentyn iach, ac rydym yn hyderus bod darparu bwyd mewn cynlluniau chwarae dros y gwyliau’n un o’r ffyrdd gorau i gefnogi plant a’u teuluoedd yn ystod gwyliau haf yr ysgol.’
Yr hawl i chwarae
Darpariaeth chwarae â staff
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Mae Chwarae Cymru yn elusen cofrestredig, rhif 1068926 ac yn gwmni cyfyngedig drwy warant, rhif 3507258. Cofrestrwyd yng Nghymru.
© 2018 Chwarae Cymru | Wedi'i gynllunio a'i ddatblygu gan Cheeky Monkey Creative
Telerau ac Amodau | Privacy Policy
Tel: 029 2048 6050
Play Wales / Chwarae Cymru